armvectores/hy_wikipedia_2023 huggingface dataset:
Ակրոմոնոգրամա

Ակրոմոնոգրամա, եզրամիացագիր (հին հունարեն՝ ακρος «վերին, եզրային» + μονος «մեկ» + γραμμα «գրառում»), բառակոմպոզիցիոն հնարանք, երբ բանատողի, կամ տան, կամ արձակի գլխի ավարտը՝ բառամասը, բառակապակցությունը, կրկնվում է հաջորդ բանատողի, կամ տան, կամ գլխի սկզբում, և դրանով բանատողերը, տները, գլուխները կապվում, միակցվում են իրար։


== Տարբեր մշակույթներում ==
Կրկնության այդ երևույթը հանդիպում է բոլոր ժողովուրդների բոլոր ժամանակների պոեզիայում։ Բառակոմպոզիցիոն այս հնարանքը կրում է նաև անադիպլոսիս (հին հունարեն՝ αμαδιπλοσις - «կրկնապատկում») անվանումը։ Տարբեր գիտնականներ կրկնության այս տեսակը կոչում են տարբեր անվանում ներով. Մ. Աբեղյանը՝ պատասխան, Օսիպ Բրիկը՝ стык (հին հունարեն՝ στικος - «կցում»), Գեորգի Շենգելին՝ подхват («ձայնակցում»)։ Մ. Աբեղյանը կարծում է (Երկեր, հ. Գ, 1968, էջ 615-616), որ հայերը կրկնության այս տեսակը փոխառել են եբրայական կամ ասորական պոեզիայից (մինչև 10-րդ դ.)։
Տրուբադուրների պոեզիայում տողի կրկնությունը (լատ.՝ «coblas copfinudas») եղել է տան տեսակներից մեկը։ Նոր տան առաջին բանատողը պոետը կցել, կապել է նախորդ տան վերջին բանատողին կրկնության մեթոդով (կամ այսպես կոչված «կրկնության զավթումով»), նրա «բանալի բառի կամ արտահայտության» կրկնումով, ընդ որում՝ դրանք պիտի վերարտադրվեին կամ նույնական, կամ էլ շատ թե քիչ փոփոխված ձևով՝ դրվելով տողի սկզբում, մեջտեղում կամ վերջում։ Հենց այդպես են կցված «Ալբիգոյան խաչակրաց արշավանքների մասին երգ»–ի 2-րդ և 3-րդ մասերի տները, երբ առաջին մասում կիրառվել է ուրիշ կանոն՝ հանգի կրկնություն («coblas capcaudadas»), համաձայն որի՝ նոր տան սկզբում պիտի կրկնվեր միայն նախորդող վերջին բանատողի հանգը։ Նախկին գլխի վերջին բառերի «զավթումը» և դրանց կրկնությանը հաջորդի սկզբում օգտագործել է Մ. Բուլգակովը «Վարպետը և Մարգարիտան» վեպում։ Առաջին գլխի ավարտը. «Ամեն ինչ պարզ է. սպիտակ թիկնոցի մեջ....», կրկնվում է երկրորդ գլխի սկզբում, տասնհինգերորդ գլխի ավարտը՝ «Արևն արդեն մայր մտավ լերկ լեռան հետևում...» կրկնվում է տասնվեցերորդ գլխի սկզբում։


== Հայկական պոեզիայում ==
Ակրոմոնոգրամայի (եզրամիացագրի) կիրառման պոետիկան չափազանց հարուստ է Գր. Նարեկացու և նրա գրական հետևորդների մոտ։ Ակրոմոնոգրամայով են կառուցված Գր. Նարեկացու «Տաղ քառասնաւրեայ գալստեան Տեառն, ի Գրիգոր Նարեկացւոյ», «Տաղ Գրիգոր Նարեկացւոյ, ի յարութիւն Ղազարու», «Տաղ գալստեան Տեառն առ Ղազար, ի Գրիգոր Նարեկացւոյ», «Տաղ ի յարութիւն Ղազարու, Գրիգորի Նարեկացւոյ ասացեալ», «Տաղ յարութեան Նարեկայ ոգեալ», «Տաղ սուրբ Խաչին, ի Գրիգորէ Նարեկացւոյ», «Տաղ Համբարձմանն Քրիստոսի Աստուծոյ, Գրիգորի Նարեկացւոյ ասացեալ» քերթվածքները, Հովհ. Թումանյանի «Քանի ձեռից եմ վառվել» քառյակը, Ե. Չարենցի «Ես իմ անուշ Հայաստանի...» բանաստեղծության առաջին և երկրորդ տները, Պ. Սևակի «Գովերգում եմ» բանաստեղծությունը և այլն։


== Ծանոթագրություններ ==
Տախտաուլովո (գյուղ, Պոլտավայի շրջան)

Տախտաուլովո (ուկրաիներեն՝ Тахтаулове), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Տախտաուլովո գյուղում բնակվում էր 2 231 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուղաշեն

Բուղաշեն (վրաց.՝ ბუღაშენი), հայաբնակ գյուղ Ջավախքում` Վրաստանի Սամցխե-Ջավախք մարզի Ախալքալաքի շրջանում, շրջանի վարչական կենտրոն Ախալքալաք քաղաքից 12 կմ հյուսիս։ Տեղադրությունը ծովի մակերևույթից 1690-1720 մ է։


== Բնակչությունը ==
Բուղաշենի բնակիչների նախնիները 1830 թվականին փոխադրվել են Կարնո գավառի Տանձուտ և Բռնակապան գյուղերից


=== Բնակչության թվաքանակ ===
Ստորև ներկայացված է Բուղաշեն գյուղի բնակչության թվաքանակն ըստ տարիների՝


== Հուշարձաններ ==
Բուղաշեն գյուղի տարածքում առկա են բազմաթիվ հուշարձաններ։ Այստեղ է գտնվում 1830-ական թվականներին կառուցված Սուրբ Հարություն եկեղեցին, հին հայկական գերեզմանոց և այլ պատմամշակութային հուշարձաններ։
2019 թվականի հունվարի 20-ին գյուղում բացվեց Արցախյան պատերազմում զոհված ազատամարտիկ Միքայել Ավագյանի կիսանդրին։ Հուշարձանի բացման կապակցությամբ Ադրբեջանի Հանրապետության դեսպանը Վրաստանում բողոքի նոտա է հանձնել Վրաստանի Արտաքին գործերի նախարարությանը, իսկ Ադրբեջանում Վրաստանի դեսպանը կանչվել է Ադրբեջանի Արտաքին գործերի նախարարություն։


== Ծանոթագրություններ ==
Վյազովեց (գյուղ, Ուգրանսկի շրջան)

Անվան այլ կիրառումների համար տե՛ս՝ ՎյազովեցՎյազովեց (ռուս.՝ Вязовец), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրովկա (գյուղ, Բերեզանկայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Ալեքսանդրովկա գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (112101-112200)

Աստերոիդների ցանկ (112001-112100)  • Աստերոիդների ցանկ  • Աստերոիդների ցանկ (112201-112300)
 Աստերոիդների ցանկ (112001-112100)  • Աստերոիդների ցանկ  • Աստերոիդների ցանկ (112201-112300)
Մանդալա

Մանդալա (սանսկրիտ Maṇḍala, «շրջան»), տիեզերքը ներկայացնող հոգևոր և ծիսակարգային խորհրդանիշ հնդկական տարբեր կրոններում։ Առօրյայում մանդալան դարձել է ընդհանուր տերմին ցանկացած սխեմայի, աղյուսակի, երկրաչափական նմուշի համար, որը ներկայացնում է տիեզերքը մետաֆիզիկական և խորհրդանշական ձևով. մի փոքրիկ պատկեր տիեզերքից։ Մանդալայի ամենապարզ օրինակը 4 մուտքից բաղկացած քառակուսին է, որը կենտրոնում շրջան ունի։ Յուրաքանչյուր մուտք ունի T տառի ձև։ Մանդալայում հաճախ առկա է ճառագայթային հավասարակշռություն։
Մանդալա տերմինը առաջին անգամ հայտնվել է Ռիգվեդայում՝ որպես աշխատանքի տարբեր մասերի անվանում, բայց այն նաև օգտագործվում է ուրիշ կրոններում, փիլիսոփայություններում, հատկապես բուդդիզմում։
Հոգևոր տարբեր ավանդույթներում մանդալան կարող է կիրառվել որպես հոգևոր ուղղորդության գործիք, պարապողի և վարպետի ուշադրությունը կենտրոնացնելու, սրբազան տարածք հաստատելու, մեդիտացիային օժանդակելու և տրանսի հասցնելու համար։


== Հինդուիզմ ==


==== Կրոնական նշանակություն ====
Յանտրան երկաչափ կամ եռաչափ երկրաչափական աշխատանք է, որը որը օգտագործվում է սադհանաներում, փուջայում և մեդիտացիոն ծեսերում։
Համարվում է, որ այն ներկայացնում է աստվածների բնակավայրը։ Յուրաքանչյուր յանտրա եզակի է և ճոխ, խորհրդանշական երկրաչափական նախշերի միջացով կանչում է Աստծո գոյությունը դրանով զբաղվողի մեջ։
Համաձայն մի գիտնականի․ «Յանտրաները կատարում են տիեզերական ճշմարտությունների բացահայտման և  մարդկային փորձը հոգևոր տարբեր տեսանկյուններով ուսուցանելու գործառույթ»։
Շատ յանտրաններ ծառայում են որպես հիմնական կետեր հնդկական տանտրիկ ուսումնասիրության համար։ Յանտրանները պատկերներ չեն, այլ կենդանի, փորձառական, ոչ երկակի իրողություններ, ճշմարտություններ։
Ինչպես նկարագրում է Խաննան․ 
Հակառակ իր տիեզերական նշանակության յանտրան կյանքի իրողություն է։ Տանտրաներում գոյություն ունեցող արտաքին աշխարհի (մակրոկոսմ) և մարդու ներքին աշխարհի (միկրոկոսմ) միջև հարաբերության շնորհիվ յուրաքանչյուր խորհրդանիշ հակասական կերպով մեծ արձագանք առաջացնող երևույթ է ներքին և արտաքին սինթեզներում և կապված է հոգևոր մարմնի և մարդկային գիտակցության հետ։


== Տարբեր մանդալաներ ==

		
		
		
		
		
		
		
		
		
		
		


== Տես նաև ==
Ավազե մանդալա


== Ծանոթագրություններ ==
Բուլդոգ Դրամոնդ (ֆիլմ)

«Բուլդոգ Դրամոնդ» (անգլ.՝ Bulldog Drummond), 1929 թվականի ամերիկյան դետեկտիվ ֆիլմ, ոստիկան Հյու Բուլդոգ Դրամոնդի արկածների շարունակությունը։ Գրված է Սիրիլա Մակնիլայի պատմվածքի հիման վրա։ Ֆիլմը գտնվում է Միացյալ Նահանգների գտնվում է հանրային տիրույթում։


== Սյուժե ==
Հյու «Բուլդոգ» Դրամոնդը` Առաջին համաշխարհային պատերազմի բրիտանական վետերանը, խաղաղ կյանքում իր տեղը չի գտնում. նրան շատ  ձանձրալի է առօրյա խառը ռեժիմը։ Այն ժանանակ, երբ նա զբաղվում էր ինչ-որ նոր և անհանգստացնող բան փնտրելով, նրան դիմում է երիտասարդ աղջիկ՝ խնդրանքով, որ փրկի իր հորը, որին հարազատների համաձայնությամբ ուղարկել են ծերանոց։ Այնտեղ փորձում են ուժով խլել նրա կարողությունը։ «Բուլդոգ» Դրամոնդը չի կարող անտարբեր մնալ։


== Դերերում ==
Ռոլանդ Քոլման — Ոստիկանության կապիտան Հյու Բուլդոգ Դրամոնդ 
Քլոդ Ալլիստեր — Էլջի Լոնգվորտ
Լորենս Գրանտ — բշիժկ Լեկինգտոն
Մոնտեյու Լավ — Կարլ Պետերսոն
Բենջ Ուիլսոն — Դեննի
Ջոան Բեննետտ — Ֆիլլիս Բենտոն
Լիլիան Տեշման — Իրմա


== Մրցանակներ ==
1930 թվականին ֆիլմն առաջադրվել է Օսկար կինոմրցանակի երկու անվանակարգերում, բայց չի հաղթել նրանցից ոչ մեկում։


== Փաստեր ==
Սա առաջին ձայնային ֆիլմն է Բուլդոգ Դրամոնդի մասին, ինչպես նաև Ռոնալդ Քոլմանի առաջին ձայնային ֆիլմը։
Ֆիլմի պրեմիերան ԱՄՆ-ում տեղի է ունեցել 1929 թվականի մայիսի 2-ին, Ֆինլանդիայում` 1930 թվականի ապրիլի 7-ին։


== Ծանոթագրություններ ==


== Արտաքին հղումներ ==
Бульдог Драммонд на (անգլերեն)
О фильме Archived 2020-01-13 at the Wayback Machine.  videoguide.ru կայքում
Бульдог Драммонд  Համացանցային արխիվում ազատ ներբեռնման և դիտման համար
Գերանլըղ

Գերանլըղ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։


== Բնակչություն ==
1909 թվականին ուներ 9 տուն հայ և 30 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(2851) Հարբին

(2851) Հարբին (անգլ.՝ Harbin), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 30-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,479549 ա. մ., առավելագույնը մոտենում է 2,175 ա. մ. հեռավորության վրա և հեռանում 2,7841 ա. մ.։ Արեգակի շուրջ մեկ ամբողջական պտույտ է կատարում 1426,12 երկրային օրվա ընթացքում, իր ուղեծրով շարժվելով միջինում 0,252432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,55° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2851) Հարբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միքայել Կռոն Դելի

Միքայել Կռոն Դելի (դան․՝ Michael Krohn-Dehli, հունիսի 6, 1983(1983-06-06)[…], Կոպենհագեն, Դանիա, Դանիա), դանիացի պրոֆեսիոնալ ֆուտբոլիստ, կիսապաշտպան, պաշտպան։ Հանդես է գալիս իսպանական Սևիլյա ֆուտբոլային ակումբում և Դանիայի ֆուտբոլի ազգային հավաքականում։


== Կարիերա ==


=== Ակումբային ===
2002-2008 թվականներին հանդես է եկել հոլանդական Այաքս ֆուտբոլային ակումբի կազմում։ 2008-2012 թվականներին հանդես է եկել դանիական Բրոնդբյու ֆուտբոլային ակումբում։ 2012-2015 թվականներին հանդես է եկել Սելտա դե Վիգոյում։ 2015 թվականից մինչև հիմա հանդես է գալիս իսպանական Սևիլյա ֆուտբոլային ակումբում։


== Ազգային հավաքական ==
2000-2001 թվականներին հանդես է եկել Դանիայի մինչև 19 տարիքայինների հավաքականում։ 2002-2004 թվականներին՝ մինչև 20 տարիքայինների կազմում։ 2004-2006 թվականներին՝ մինչև 21 տարիքայինների կազմում։ 2006 թվականից մինչև հիմա հանդես է գալիս Դանիայի ֆուտբոլի ազգային հավաքականում։


== Վիճակագրություն ==


=== Ակումբային ===


== Ծանոթագրություններ ==
Զբրիժ (գյուղ, Չեմերովեցի շրջան)

Զբրիժ (ուկրաիներեն՝ Збриж), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Զբրիժ գյուղում բնակվում էր 337 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մամադի

Մամադի (ռուս.՝ Мамады, բաշկիրերեն՝ Мамаҙы), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 365 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժանտե

Ժանտե (ֆր.՝ Genté), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 886 մարդ, բնակչության խտությունը` 76.45 մարդ/կմ²։ Բնակավայրը զբաղեցնում է 11.59 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 120 կմ հարավ-արևմուտք, Անգուլեմ քաղաքից` 37 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 606 աշխատունակ (15-64 տարեկան) բնակիչ, որոնցից ակտիվ էին 456-ը, իսկ ոչ ակտիվները` 150։ Ակտիվության ցուցանիշը կազմում է 75,2 %։ 456 աշխատունակ մարդկանցից աշխատել է 426 անձ (231 տղամարդ և 195 կին)։ Գործազուրկ են եղել 30 անձ (13 տղամարդ և 17 կին)։ 150 անաշխատունակներից 46-ը եղել են աշակերտներ կամ ուսանողներ, 71-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ապրումակցում

Էմպաթիա, անձի ընդունակությունը՝ հասկանալու ուրիշի հոգեվիճակները և ապրումակցվելու նրա հետ։
Էմպաթիան հատկապես հստակորեն է դրսևորվում մարդկանց անմիջական փոխհարաբերություններում։ Այն հաղորդակցման ընդունակության անհրաժեշտ բաղադրիչն է և առանց էմպաթիա չկա մարդկանց լիարժեք շփում։ 
Օնտոգենեզում էմպաթիան անցնում է զարգացման երկար ուղի (անձի ընդհանուր հոգեկան զարգացման հետ զուգընթաց) և հատկապես մեծ չափով պայմանավորված է անձի բարոյական զարգացման մակարդակով։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Կորբիեռ (Օդի գավառ)

Կորբիեռ (ֆր.՝ Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 39 մարդ, բնակչության խտությունը` 4.57 մարդ/կմ²։ Բնակավայրը զբաղեցնում է 8.53 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ հարավ-արևմուտք, Կարկասոն քաղաքից` 35 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 19 աշխատունակ (15-64 տարեկան)  բնակիչ, որոնցից ակտիվ էին 15-ը, իսկ ոչ ակտիվները` 4։ Ակտիվության ցուցանիշը կազմում է 78,9 %։ 15 աշխատունակ մարդկանցից աշխատել է 15 անձ (9 տղամարդ և 6 կին)։ Գործազուրկ են եղել 0 անձ (0 տղամարդ և 0 կին)։ 4 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փոքր Կամենկա (Բելայայի վտակ)

Փոքր Կամենկա (ռուս.՝ Малая Каменка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սպիտակ գետի ձախ ափով՝ 74 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009679
Հիդրոլոգիական ուսումնասիրությունների կոդը - 115100967
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արմեն Դերձյան

Արմեն Դերձյան (հայերեն՝ Արմեն Դերձյան; նոյեմբերի 17, 1993(1993-11-17), Դիլիջան, Հայկական ԽՍՀ, ԽՍՀՄ, Հայաստան), հայ ֆուտբոլիստ, հանդես է գալիս կիսապաշտպանի դիրքում։ Դիլիջանի «Իմպուլս» ֆուտբոլային ակումբի խաղացող։


== Ակումբային կարիերա ==
Արմենը ծնվել է Դիլիջանում։ Դիլիջանի «Իմպուլս» ֆուտբոլային ակումբի սան է։ Առաջին մրցաշրջանը Արմենը անցկացրել է Առաջին լիգայում «Իմպուլս-2» ֆուտբոլային ակումբի կազմում, և խաղացել է 12 խաղ։ Հաջորդ տարում նա տեղափոխվել է հիմնական թիմ, բայց խաղադաշտ է դուրս եկել 1 անգամ։ Իր նորամուտը և առաջին խաղը այդ մրցաշարում Արմենը անցկացրել է 2011 թվականի նոյեմբերի 5-ին «Ուլիսի» դեմ տնային խաղում։ Արմենը խաղադաշտ է դուրս եկել 93-րդ րոպեին, Աղվան Հայրապետյանի փոխարեն։ 2012 թվականի ապրիլի 29-ին Հայաստանի առաջնության եզրափակչում Արմենը այդպես էլ դուրս չեկավ խաղադաշտ, մնաց պահեստայինների նստարանին։


== Ելույթների վիճակագրություն ==
2012 թվականի սեպտեմբերի 2-ի տվյալներով


== Կարիերան հավաքականում ==
Արմենին պատանեկան հավաքական կանչեցին 2012 թվականի մայիսին՝ Եվրոպայի առաջնության ընտրական փուլի ժամանակ։ Մայիսի 23-ից, հինգ օրվա ընթացքում Դերձյանը ներգրավվեց 3 մրցախաղերում։ Նրա դեբյուտը կայացավ մայիսի 25-ին՝ երկրորդ խաղին, ընդդեմ բելգիացի պատանիների։ Դերձյանը խաղաց 72 րոպե, որից հետո նրան փոխարինեց Գոռ Մալաքյանը։


== Ձեռքբերումներ ==
 «Իմպուլս»
Հայաստանի Գավաթ։ 2011/12 Ֆինալիստ


== Ծանոթագրություններ ==


== Արտաքին հղումներ ==
Պրոֆիլը ՖՖԱ-յի պաշտոնական կայքում (ռուս.)
Պրոֆիլը footballdatabase.eu-ում (անգլ.)
Գրբաշցոց-գեղ

Գրբաշցոց-գեղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Շարաշբերգայմ Իրմստեթ

Շարաշբերգայմ Իրմստեթ (ֆր.՝ Scharrachbergheim-Irmstett), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1144 մարդ, բնակչության խտությունը` 355.28 մարդ/կմ²։ Բնակավայրը զբաղեցնում է 3.22 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 840 աշխատունակ (15-64 տարեկան) բնակիչ, որոնցից ակտիվ էին 632-ը, իսկ ոչ ակտիվները` 208։ Ակտիվության ցուցանիշը կազմում է 75,2 %։ 632 աշխատունակ մարդկանցից աշխատել է 585 անձ (301 տղամարդ և 284 կին)։ Գործազուրկ են եղել 47 անձ (19 տղամարդ և 28 կին)։ 208 անաշխատունակներից 73-ը եղել են աշակերտներ կամ ուսանողներ, 91-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բլաժևո

Բլաժևո (սերբ.՝ Блажево), գյուղ Սերբիայի Հանրապետության հարավային հատվածում՝ Ռասինայի մարզի Բրուսի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 183 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Թուրքական ինքնուրույն ուղղափառ պատրիարքություն

Թուրքական ինքնուրույն ուղղափառ պատրիարքություն (թուրքերեն՝ Bağımsız Türk Ortodoks Patrikhanesi), թուրքախոս հույների ինքնուրույն անօրինական պատրիարքություն որը անջատվել է Կոստանդնուպոլսի տիեզերական պատրիարքությունից 1924 թվին գլխավորությամբ Պավլոս Գարահիսարիդիս (Էրեներոլ) կոչեցյալ հույն կղերի որը հռչակվել է պատրիարք Էֆտիմ Ա։
Պավլոս Գարահիսարիդիս (թուրք անունով՝ Զեկի Էրեներոլ) ըմբոստանալով հույն ուղղափառ եկեղեցվո հեղինակության հիմնել էր շարք մը անկախ թուրքախոս եկեղեցիներ Կեսարիայի մեջ և փոխադրվել Պոլիս պայքարելով Պատրիարք Մելետիոս Դ. և հաջորդին Պատրիարք Գրիգորիս Է. օրով։
Պատրիարք Էֆտիմ (թուրքերեն Papa Eftim կամ Patrik Eftim) որոշել է ստեղծել անօրինական ազգայնամոլ թուրք անկախ քրիստոնյա եկեղեցի և պատրիարքություն մի տասնյակ հետևորդներով և դասական հունարեն լեզվով արարողությունները լքել է թյուրքացնելով սուրբ պատարագը։
Ամուսնացյալ պատրիարքը իշխել է անկախ առանց ճանաչումի 40 տարի և 1962 թվին առողջական պատճառներով նշանակել է իր զավակին՝ Տուրքութ Էրեներոլին (ծ. Յորկոս Գարահիսարիդիս)՝ իբր պատրիարք Էֆտիմ Բ։
1991 թվին Էֆտիմ Բ. մահացել է և իր եղբայրը Սելջուք Էրեներոլը ստանցնել է պատրիարքությունը իբր Էֆտիմ Գ։
2002 թ. սկսյալ, Թուրքական ինքնուրույն ուղղափառ պատրիարքության աթոռը ղեկավարվում է Էֆտիմ Ա. թոռան և Էֆտիմ Գ. զավկին կողմից (ծ. Պաշա Իւմիւթ Էրեներոլ) իբր պատրիարք Էֆտիմ Դ։
Թուրք կառավարությունը ամբաստանել է եկեղեցուն, որ «Էրգենեկոն» ազգայնամոլ ընդյատակեայ կազմակերպութեան մեծ աջակցություն է տվել տարիներու ընթացքում և բազմաթիվ անգամներ «Էրգենեկոն»-ի անդամներ գաղտնի ժողովներ են գումարել պատրիարքության կալվածքներից ներս։


== Ծանոթագրություններ ==
Գյուղական վոդևիլ

Գյուղական վոդևիլ (ռուս.՝ Деревенский водевиль), ռուսական տիկինիկային մուլտֆիլմ մեծահասակների համար, որը նկարահանել է Իվան Ուֆիմցևը ըստ իր կնոջ` Էլեոնորա Տադեի սցենարի։ Լեոնիդ Շվարցմանի հետ Ուֆիմցևը կենդանիների մասնակցությամբ ստեղծել է մի պատմություն անկեղծության, ազնվության, բարության և փոխօգնության մասին։
1994 թվականին թողարկվել է մուլտֆիլմի շարունակությունը` «Ախ այս աչքակապուկը» վերնագրով։


== Սյուժե ==
Մի անգամ Անտարկտիդայից ռուսական ծայրամաս է տեղափոխվում մի պինգվին։ Նա հայտնվում է մի անասնագոմում, որտեղ ապրում են Ռոզալինդա կովը, Լաուրենսյա խոզը, Ռոմուալդ շունը, մի շնիկ, Օգնեսա և Իզաբել ընկերուհի հավերը, ինչպես նաև` համեստ բազմազավակ մայրիկ Պեստրուշկան։ Վերջինիս ամուսինը` աքաղաղ Ռոնալդուն, պտտվում է «PLAY BOY» գրությամբ շապիկով, ուշադրություն չի դարձնում ո՛չ կնոջը, ո՛չ ճուտիկներին և պարբերաբար հեռանում է բակից։ Պինգվինը տեսնելով դա` միանգամից սկսում է հոգ տանել Պեստրուշկայի և ճուտիկների մասին։ Երբ աքաղաղը վերադառնում է և սկսում է ելույթ ունենալ, պինգվին կռվի ժամանակ պոկում է հակառակորդի պոչի փետուրը և դուրս է շպրտում նրան, իսկ ինքը Պեստրուշկայի հետ թևերի տակ է առնում նրա երեխաներին և ձվից նոր դուրս եկած պինգվիններին։


== Նկարահանող խումբ ==
Սցենարի հեղինակ` Էլոնորա Տադե
Ռեժիսոր` Իվան Ուֆիմցև
Բեմադրող նկարիչ` Լեոնիդ Շվարցման
Օպերատոր` Իգոր Դիանով
Կոմպոզիտոր` Ալեքսեյ Շելիդին
Ձայնային օպերատոր` Բորիս Ֆիլչիկով
Նկարիչ-անիմատորներ` Սերգեյ Օլիֆիրենկո, Սերգեյ Կոսիցին, Վ. Գոլուբև
Խմբագիր` Նատալյա Աբրամովա
Մոնտաժող` Գ. Ֆիլատովա
Տնօրեն` Ալինա Վլասովա
Դերերը հնչյունավորել են
Վսևոլոդ Լարիոնով
Եվգենի Վեսնիկ
Նադեժդա Ռումյանցևա
Լյուդմիլա Գնիլովա
Գերման Կաչին
Վալենտինա Մալյավինա
Ալեքսեյ Շելիգին


== Վերաթողարկում DVD ձևաչափով ==
Մուլտֆիլմը DVD ձևաչափով բազմիցս վերաթողարկվել է մուլտֆիլմերի հավաքածուներում։

«Հավիկ Ռյաբան,» Սոյուզմուլտֆիլմ ստուդիա, DVD ձևաչափ։ Տեսաերիզի վրա ընդգրկված են եղել հենևյալ մուլտֆիլմերը.«Պապիկի, տատիկի և հավիկ Րյաբայի մասին» (1982), «Աքլորիկ, ոսկե կատարիկ» (1955), «Աքաղաղն ու ներկերը» (1964), «Ծուղրուղու», «Գյուղական վոդևիլ», «Հեքիաթ Գնդլիկ Բոքոնիկի մասին», «Ծղոտե ցլիկ», «Դեղնուկը», «Կար չկար, մի հավիկ կար»։


== Ծանոթագրություններ ==


== Արտաքին հղումներ ==
Գյուղական վոդևիլը մուլտֆիլմը «Անիմատոր.ռու» կայքում
Գյուղական վոդևիլը youtube.com կայքում
Ազովի շրջան

Ազովի շրջան (ռուս.՝ Азовский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ազով նավահանգստային քաղաքը։ Տարածքը կազմում է 2.966 կմ², բնակչությունը՝ 91,1 հզ (2010 թ. տվյալներով)։ Շրջանի մեջ է մտնում 1 քաղաքային և 18 գյուղական համայնք։
Իրինա Վիլդե

Իրինա Դմիտրիևնա Վիլդե (ուկրաիներեն՝ Іри́на Ві́льде, իսկական անուն-ազգանունը՝ Դարիա Դմիտրիևնա Մակոհոն (ուկրաիներեն՝ Дарина Дмитрівна Макогон), ամուսնու կողմից՝ Պոլոտնյուկ, մայիսի 5, 1907(1907-05-05), Չեռնովցի, Բուկովինայի դքսություն, Ավստրո-Հունգարիա - հոկտեմբերի 30, 1982(1982-10-30), Լվով, Ուկրաինական ԽՍՀ, ԽՍՀՄ), ուկրաինացի գրող, որն ընդգրկվել է 20-րդ դարի հայտնի մարդկանց ՅՈՒՆԵՍԿՕ-ի ցուցակում։ ԽՍՀՄ գրողների միության անդամ 1940 թվականից։


== Կենսագրություն ==
Իրինա Վիլդեն ծնվել է 1907 թվականին Չեռնովցիում, ուսուցիչ և գրող Դմիտրի Մակոհոնի ընտանիքում։ Ավարտել է Իվանո-Ֆրանկովսկի գիմնազիան։ 1928-1933 թվականներին սովորել է Լվովի համալսարանում, ուսուցչություն է արել Կոլոմիա քաղաքում, 1933-1939 թվականներին եղել է «Կանանց ճակատագիր» (ուկրաիներեն` «Жіноча доля») թերթի խմբագիրը։
1930 թվականին տպագրվել է երիտասարդ գրողի «Կյանքի պատմություն» նովելը։ 1930-1939 թվականներին Վիլդեն հրատարակել է մի շարք պատմվածքներ ու պատմություններ Արևմտյան Ուկրաինայի մտավորականության, մանր բուրժուազիայի կյանքից։ 1935 թվականին ստորագրել է Իրինա Վիլդե կեղծանունով։ 1940 թվականին համալրել է ԽՍՀՄ գրողների միության շարքերը։
1945-1949 թվականներին եղել է «Պրավդա Ուկրաինի» թերթի հատուկ թղթակից։ 1947 թվականին ընտրվել է ՈւԽՍՀ Գերագույն խորհրդի 2-րդ գումարման պատգամավոր։ Երկար տարիներ ղեկավարել է Լվովի գրողների միության կազմակերպությունը։


== Մահը ==
Մահացել է 1982 թվականի հոկտեմբերի 30-ին։ Թաղված է Լվովի Լիչակով գերեզմանատանը։


== Պարգևներ ==
ՈւԽՍՀ Տարաս Շևչենկոյի անվան պետական մրցանակ՝ «Ռեչինսկի քույրեր» (1958-1964) վեպի համար, 1965
Ի. Ֆրանկոյի անվան մրցանակ, 1935
Աշխատանքային կարմիր դրոշի շքանշան
Ժողովուրդների բարեկամության շքանշան, 1977
«Պատվո նշան» շքանշան


== Ստեղծագործություններ ==
Գրական գործունեությունն սկսել է 1927 թվականից։ Տպագրվել սկսել է ուսանողական տարիներից։ Առանձին հրատարակություններով լույս են տեսել Վիլդեի ակնարկները, պատմվածքներն ու վեպերը։ 1967-1968 թվականներին լույս է տեսել Վիլդեի երկերի ժողովածուների հինգհատորյակը։

«Տարօրինակ սիրտ», 1936
«Չափահաս երեխաներ», 1939
«Մի կյանքի պատմություն», 1946
«Կյանքի ուղի», 1949
«Խնձորենին կրկին ծաղկում է», 1949
«Վեպեր ու վիպակներ», 1949
«Պատմություններ», 1954
«Ռեչինսկի քույրեր» 1958-1964
«Դուք չեք սիրում», 1958
«Ես եմ մեղավորը», 1959
«Կյանքն սկսվում է», 1961
«Վարդեր և փշեր», 1961


== Հիշատակ ==
Գրողի անունով են անվանակոչվել փողոցներ Լվովում և Չերնովիցայում
Լվովի այն տանը, որտեղ ապրել է գրողը, կա փակցված հուշատախտակ
Լվովում բացվել է Իրինա Վիլդեի անվան գրական թանգարան
2007 թվականին Ուկրաինայի գրողների միության Լվովի կազմակերպությունում սահմանվել է Իրինա Վիլդեի անվան համաուկրաինական գրական մրցանակ
2006 թվականի հոկտեմբերին Ուկրաինայի Գերագույն խորհուրդը (Ռադա) որոշում է կայացրել «Իրինա Վիլդեի ծննդյան 100- ամյակի միջոցառումների մասին»


== Գրականություն ==
Куторга 3. Накануне.- «Литературная газета», 1959, 10 дек.;
Пустовойт П. Иллюзии гибнут, надежды остаются. — «Дружба народов», 1958, № 12;
Вальо М. А. Ipина Вiльде. Лiт.-критич. нарис, К., 1962.


== Ծանոթագրություններ ==
Քևինի հետ ինչ-որ բան այն չէ (ֆիլմ)

«Քևինի հետ ինչ-որ բան այն չէ» (անգլ.՝ We Need to Talk About Kevin, բառացի՝ «Մենք պետք է խոսենք Քևինի մասին»), ռեժիսոր Լին Ռեմսիի դրաման, որն էկրանին է բարձրացել 2011 թվականին։ Լայոնել Շրայվերի՝ 2003 թվականին լույս տեսած համանուն վեպի էկրանավորումն է։
Համաշխարհային կինոքննադատների մեծ մասը ֆիլմը դրական է ընդունել, իսկ Կաննի կինոփառատոնում 10 րոպե հոտնկայս ծափահարությունների է արժանացել։ Գլխավոր դերակատար Թիլդա Սուինթոնն այս դերի համար պարգևատրվել է «Ոսկե գլոբուս» և «BAFTA» մրցանակներով, բայց, հակառակ վերլուծաբանների կանխատեսումների, չի ընդգրկվել «Օսկարի» հավակնորդների վերջնական ցուցակում։


== Սյուժե ==

Եվա Խաչատրյանը (Թիլդա Սուինթոն), որը ժամանակին ճամփորդական ակնարկի ժանրում հաջող գրող էր, փորձում է ուշքի գալ և ապրել նախկին կյանքով այն սարսափելի հանցագործությունից հետո, որը կատարել է նրա 15-ամյա որդին՝ Քևինը (Էզրա Միլեր)։ Եվան աշխատում է բանտից (որտեղ նստած էր որդին) ոչ հեռու գտնվող տուրիստական փոքր գործակալությունում։ Տանը նա փորձում է հիշել, թե ինչ է բաց թողել անկարգ որդու մեծանալու ժամանակ և պատասխանել այն հարցին, թե ինչն է ստիպել նրան նման բան անել։ Նրա հիշողությունները ցուցադրվում են ֆլեշբեքների օգնությամբ։
Քևինը մանուկ հասակից չի մեծացել այնպես, ինչպես մյուս երեխաները։ Լինելով մանկիկ՝ նա անդադար լալիս էր, 3 տարեկանում գրեթե չէր խոսում և հրաժարվում էր կատարել մոր խնդրանքները։ Երբ Եվան փորձում է խոսել իր ամուսնու՝ Ֆրանկլինի (Ջոն Ռայլի) հետ տղայի վարքագծի մասին, նա հրաժարվում է և արդարացում գտնում նրա արարքների համար։ Մի քանի տարի անց ամուսիններն ունենում են դուստր, որին կոչեցին Սելիա (Էշլի Հերասիմովիչ)։ Կրտսեր քույրը մեծանում է և զարգանում որպես իր տարիքի նորմալ երեխա, որը կտրուկ հակադրվում է Քևինի վարքագծին և զարգացմանը։
Անցումային տարիքում Քևինը, ի վերջո, գտնում է կյանքի՝ գրեթե միակ կախարդանքը՝ աղեղնաձգությունը։ Ռոբին Հուդի մասին վեպերը դառնում են նրա սեղանի գրքերը։ Ֆրենկլինը որդուն սովորեցնում է հրաձգության արվեստը և հերթական Սուրբ Ծննդին նվիրում իսկական սպորտային աղեղ՝ մետաղական սլաքներով։ 16-ամյակից երեք օր առաջ Քևինը աղեղով սպանում է իր հորը և քրոջը և գնում իր դպրոց, որտեղ սպորտային դահլիճում աշակերտների և ուսուցիչների նկատմամբ արյունալի հաշվեհարդար է կատարում, որի հասանելիությունը նա նախապես փակում է նախօրոք գնված կողպեքներով։ Տագնապած մայրը տեղեկանում է դպրոցում տեղի ունեցած միջադեպի մասին։ Եվան ճանաչում է դպրոցի դռան կողպեքը, և հետևողները  հասկանում է, որ Քևինը նախապես ծրագրել է իր հանցագործությունը։ Կողպեքը կտրում են, և դռան մոտ հայտնվում է Քևինը, որին անմիջապես ձերբակալում են և տանում ոստիկանական մեքենա։ Մեքենայից Քևինը նայում է մորը։
Ֆիլմի վերջում Եվան այցելում է բանտ՝ որդու մոտ, որտեղ նրան ընդամենը մեկ հարց է տալիս. «Ինչո՞ւ», ինչին նա պատասխանում է, որ ժամանակին գիտեր, թե ինչու, բայց հիմա արդեն վստահ չէ։ Եվան գրկախառնվում է նրան և հեռանում։


== Դերերում ==
Թիլդա Սուինթոն՝ Եվա Խաչատրյան
Ջոն Ռայլի՝ Ֆրենկլին
Էզրա Միլեր՝ Քևինը դեռահաս տարիքում
Ջասփեր Նյուել՝ Քևինը 6-8 տարեկանում
Ռոք Դյուր՝ Քևինը 3 տարեկանում
Էշլի Գերասիմովիչ՝ Սելիա
Շիվոն Ֆելոն՝ Վանդա
Ալեքս Մանետ՝ Քոլին


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
Մերսեդես Մարկո դել Պոնտ

Մերսեդես Մարկո դել Պոնտ (անգլ.՝ Mercedes Marcó del Pont, օգոստոսի 28, 1959(1959-08-28), Բուենոս Այրես, Արգենտինա), արգենտինացի տնտեսագետ, 2010-2013 թվականներին եղել է Արգենտինայի Կենտրոնական բանկի նախագահ։


== Կենսագրություն ==
Մերսեդես Մարկո դել Պոնտը ծնվել և մեծացել է Արգենտինայի մայրաքաղաք Բուենոս Այրեսի հյուսիսային մասում։ Մերսեդեսը Բուենոս Այրեսի համալսարանում սովորել է տնտեսագիտություն մասնագիտությամբ։ 1987 թվականին նա ԱՄՆ-ի Յեյլի համալսարանում ստացել է միջազգային տնտեսագիտության մագիստրոսի աստիճան։
Վերադառնալով Արգենտինա՝ Մերսեդեսն աշխատանքի է տեղավորվել զարգացման հետազոտությունների քաղաքականության գծով գլխավոր խորհրդական։ Հաջորդ տասը տարիների ընթացքում Մարկո դել Պոնտն աշխատել է Բուենոս Այրեսում՝ որպես ներդրումների խթանման քաղաքականության խորհրդատու։ Մարկո դել Պոնտը եղել է արդյունաբերության նախարարի գլխավոր քաղաքական խորհրդականը (2002 թվականի հունվարից մինչև մարտ) և 2004 թվականին գրել է «Ճգնաժամը և տնտեսության բարեփոխումը» գիրքը։
2008 թվականի մարտին Մարկո դել Պոնտը նշանակվել է Արգենտինայի խոշորագույն առևտրային բանկի՝ Արգենտինական ազգային բանկի նախագահ։
2010 թվականի փետրվարի 3-ին Մարկո դել Պոնտը ստացել է Արգենտինայի Հանրապետության կենտրոնական բանկի նախագահի պաշտոնը։
2012 թվականին Global Finance ամսագիրը Մերսեդես դել Պոնտին անվանել է աշխարհի կենտրոնական բանկի վատագույն ղեկավար։
Մերսեդես Մարկո դել Պոնտն ամուսնացած է հայտնի տեղացի հոգեբույժ Խորխե Կաֆերատի հետ։ Զույգը ունի երեք երեխա։


== Ծանոթագրություններ ==
Իլյա Արբատով

Իլյա Արբատով (իսկական անուն-ազգանունը՝ Եղիա Յաղուբյան, մարտի 6 (18), 1894, Թիֆլիս, Ռուսական կայսրություն - սեպտեմբերի 29, 1967(1967-09-29), Թբիլիսի, Վրացական ԽՍՀ, ԽՍՀՄ), բալետմայստեր, ՀԽՍՀ ժողովրդական արտիստ (1967), հայ ազգային բալետի հիմնադիրներից։


== Կենսագրություն ==
Իլյա Արբատովը 1916-1921 թթ. Թիֆլիսում սովորել է Պերինիի բալետի ստուդիայում, աշակերտել ռուս հանրաճանաչ բալետմայստեր Միխայիլ Մորդկինին։


== Թատերական աշխատանք ==
1922–1926 թթ. եղել է Բաթումի թատրոնի պարող, 1926–1938 թվականներին՝ նաև բալետմայստեր Թբիլիսիի, Տաշքենդի, Խարկովի, Բաքվի, Կազանի և այլ քաղաքների օպերայի և բալետի թատրոններում։ Այդ տարիներին բեմադրել է Պյոտր Չայկովսկու «Կարապի լիճը», Լեո Դելիբի «Կոպելիա», Նիկոլայ Ռիմսկի-Կորսակովի «Շեհերազադե» և այլ բալետներ։ Այդ ընթացքում նաև մի շարք արտիստների է ուսուցանում և դասավանդում, օրինակ՝ Օրդոյան եղբայրներին։
1938–1958 թթ., ընդմիջումներով, եղել է Երևանի Ալեքսանդր Սպենդիարյանի անվան օպերայի և բալետի պետական թատրոնի գլխավոր բալետմայստերը։ Այս թատրոնում Արբատովը ստեղծել է մի շարք բարձրարվեստ բեմադրություններ՝ Արամ Խաչատրյանի «Երջանկություն», Բորիս Ասաֆևի «Բախչիսարայի շատրվանը», Ռեյնգոլդ Գլիերի «Պղնձե հեծյալը», Գրիգոր Եղիազարյանի «Սևան», Էդգար Հովհաննիսյանի «Մարմար», Ալեքսանդր Սպենդիարյանի «Խանդութ» և այլ բալետներ։ Ալեքսանդր Սպենդիարյանի «Ալմաստ», Արմեն Տիգրանյանի «Անուշ» և այլ օպերաներում բեմադրել է պարային տեսարանները։
Արբատովը՝ որպես մենապարող, ստեղծել է մի շարք ցայտուն կերպարներ, որոնցից ուշագրավ են Գիրեյը («Բախչիսարայի շատրվանը»), Լի Շանֆուն և Պետրոս I-ը ( Գլիերի «Կարմիր կակաչ» և «Պղնձե հեծյալը»), Գաբոն («Երջանկություն»), Մաթոն («Սևան»)։


== Ծանոթագրություններ ==
Կարլսկուգա

Կարլսկուգա (շվեդերեն՝ Karlskoga), քաղաք Շվեդիայի կենտրոնական մասում, Էրեբրու շրջանում։ Քաղաքն անվանվել է ի պատիվ Շվեդիայի թագավոր Կառլ Վասայի։ Քաղաքի բնակչությունը կազմում է 34615 մարդ։ Գտնվում է Մեքքելն լճի ափին։ Քաղաքում գործում են մի շարք արդյունաբերական հիմնարկներ։


== Քույր քաղաքներ ==
 Օլբորգ, Դանիա


== Ծանոթագրություններ ==
Նեմչինո (գյուղ, Սմոլենսկի շրջան)

Նեմչինո (ռուս.՝ Немчино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլոմենսկոե (գյուղ, Սովետսկիի շրջան)

Կոլոմենսկոե (ուկրաիներեն՝ Коломенське, Ղրիմի թաթարերեն՝ Kolomenskoye), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։
2001 թվականի տվյալներով Կոլոմենսկոե գյուղում բնակվում էր 305 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերկիշ Լինդեն

Մերկիշ Լինդեն (գերմ.՝ Märkisch Linden), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Տեմնից կառավարությունը։ Բնակչությունը կազմում է 1244 մարդ (ըստ 2010 թվականի դեկտեմբերի 31-ի)։ Տարածքը կազմում է 43,93 կմ²։ Պաշտոնական կոդ՝ 12 0 68 306։


== Ծանոթագրություններ ==
Ապահովագրական բրոքեր

Ապահովագրական բրոքեր, անկախ ապահովագրական միջնորդ, որն հանդես է գալիս ապահովադիրների անունից և պաշտպանում վերջիններիս շահերը։ Ունեն մեծ ներդրում միջազգային ապահովագրական և վերաապահովագրական շուկայի զարգացման գործում։ Աշխարհում գրեթե բոլոր խոշոր ապահովագրական գործարքները կատարվում են բրոքերների միջոցով։ Բրոքերները նաև էական ներդրում ունեն ապահովագրական նոր դասերի ներգրավման, ապահովագրության պայմանների մշակման, ապահովագրական ծածկույթի ընդլայման և ապահովագրական ապրանքներն առավել մատչելի դարձնելու գործում, քանի որ հանդիսանալով ապահովադիրների ներկայացուցիչներ՝ ձգտում են նրանց համար ապահովել ապահովագրական լավագույն պաշտպանվածություն՝ հնարավոր շահավետ պայմաններով։
Եկամտի բաշխվածությամբ աշխարհի առավել խոշոր բրոքերային ընկերություններն են «Marsh & McLennan», «Aon» և «Willis Group Holdings» բրոքերային գրասենյակները։


== Ծանոթագրություններ ==


== Գրականություն ==
Կիրակոսյան, Կարեն (2011). «Ապահովագրական գործ», Երևան, «Կռունկ», ISBN 978-9939-9008-7-2
Լը Վոլմիե

Լը Վոլմիե (ֆր.՝ Le Vaulmier), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 80 մարդ, բնակչության խտությունը` 4.57 մարդ/կմ²։ Բնակավայրը զբաղեցնում է 17.51 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 80 կմ հարավ-արևմուտք, Օրիյակ քաղաքից` 31 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 36 աշխատունակ (15-64 տարեկան)  բնակիչ, որոնցից ակտիվ էին 23-ը, իսկ ոչ ակտիվները` 13։ Ակտիվության ցուցանիշը կազմում է 63,9 %։ 23 աշխատունակ մարդկանցից աշխատել է 22 անձ (13 տղամարդ և 9 կին)։ Գործազուրկ են եղել 1 անձ (0 տղամարդ և 1 կին)։ 13 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալբինիանա

Ալբինիանա (կատ.՝ Albinyana), մունիցիպալիտետ Իսպանիայում։ Գտնվում է Տարրագոնա պրովինցիայում, Կատալոնիա ինքնավար համայքնի կազմում։
Տարածքը կազմում է 19,37 կմ²։ Բնակչությունը՝ 2314 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ Archived 2008-03-21 at the Wayback Machine.
Datos sobre el municipio
Fotografías e información de Cal gener
Աթենքի գեղարվեստի դպրոց

Աթենքի գեղարվեստի դպրոց (հուն․՝ Ανωτάτη Σχολή Καλών Τεχνών), գեղարվեստի առաջատար բարձրագույն դպրոց Հունաստանում։


== Պատմություն ==
Աթենքի գեղարվեստի դպրոցը հիմնադրվել է 1837 թվականի հունվարի 12-ին։ Ի սկզբանե ունեցել է երեք բաժին` արհեստների դպրոց, արդյունաբերական արհեստների դպրոց և գեղարվեստի դպրոց։
Երրորդ բաժինը համարվում է ներկայիս գեղարվեստի դպրոցի հենքը և որպես առօրյա դպրոց սկսել է գործել 1840 թվականից։ Այս բաժնում դասավանդել են գեղանկարչություն, քանդակագործություն, ճարտարապետություն, վիմագրություն, փայտի փորագրություն, երկրաչափություն և քարտեզագրություն։ Նույն տարում դքսուհին Սոֆի դե Մարբուան, ով ապրել էր Հունաստանում, աջակցել է դպրոցի արդիականացմանը։ Նա դպրոցական ծրագիրը հարստացրել է նկարչական նոր դասընթացներով, հրավիրել է Դոմինիկ Էնգրի աշակերտ ֆրանսիացի նկարիչ Բոնիրոտին դասավանդելու յուղանկարի դասընթացներ։ Բոնիրոտին դպրոցում դասավանդել է մինչև 1843 թվականը։
1843 թվականին թագավորական հրամանագրով գեղարվեստի դպրոցը դառնում է հնգամյա ուսումնառության ծրագրով բարձրագույն դպրոց։ 1844-1862 թվականներին ուսումնական ծրագիրն իր վրա է կրել Եվրոպայի գեղարվեստի ակադեմիաների նեոդասականություն ուսուցանվող ազդեցությունը։ Այս շրջանի որոշ ուսանողներ դարձել են դպրոցի ուսուցիչներ։ Նրանցից էին՝ Նիկոլաոս Գիզիսը, Նիկիֆորոս Լիտրասը։ 1872 թվականին, Գերոգիոս Ավերոֆի նվիրատվությունից հետո, Պատիսոն պողոտայում կառուցվեց նոր շենք, որը հետագայում դարձավ Հունաստանի ազգային պոլիտեխնիկական համալսարան։
1910 թվականին ֆակուլտետն անկախություն ձեռք բերեց Ազգային տեխնիկական համալսարանից։ Նույն տարում առաջին անգամ կանայք ընդունվեցին գեղարվեստի դպրոց։ 1923 թվականին դպրոցի տնօրեն Նիկոլաոս Լիտրասը վերակազմակերպեց սեմինարներ և նպաստեց դպրոցում նկարչության նոր ոճերի ուսուցման համար։ 1930 թվականին Հունաստանի կրթության նախարար Գեորգիոս Պապանդրեուն ամբողջությամբ վերափոխեց հին դպրոցը, և այն ստացավ ներկայիս անվանումը՝ Ανώτατη Σχολή Καλών Τεχνών։


== Հայտնի շրջանավարտներ ==


== Ծանոթագրություններ ==


== Արտաքին հղումներ ==
Athens School of Fine Arts - Official website
Erasmus Charter for Higher Education 2014 - 2020
Athens School of Fine Arts Research Unit
Բերյոզովայա Պոյմա

Բերյոզովայա Պոյմա (ռուս.՝ Берёзовая Пойма), գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորյե

Բորյե (ալբ․՝ Borje; սերբ.՝ Борје / Borje), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտևաց համայնքի կազմում։ Տեղակայված է Գորա պատմական նահանգի՝ Ալբանիային պատկանող տարածքում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Բորյեից բացի բնակվում են նաև Օրեշեկում, Պակիշայում, Կոշարիշտեում, Ցերնոլևոյում, Օրգոստայում, Շիշտևացում և Զապոդում։
Գյուղը տեղակայված է Ալբանիայի ու Կոսովոյի սահմանից 2 կիլոմետրից էլ քիչ հեռավորության վրա։


== Պատմություն ==
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Բորյե բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Բորյե է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 150 տուն։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Բորյե գյուղում կար շուրջ 130 տուն։


== Ծանոթագրություններ ==
Սեմյոնովկա (գյուղ, Դեմիդովսկի շրջան)

Անվան այլ կիրառումների համար տե՛ս՝ ՍեմյոնովկաՍեմյոնովկա (ռուս.՝ Семёновка), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 319


== Դեպքեր ==


== Ծնունդներ ==


== Մահեր ==
Ըմբշամարտի աշխարհի առաջնություն 2018

Ըմբշամարտի աշխարհի առաջնություն 2018, անցկացվել է 2018 թվականի հոկտեմբերի 20-ից 28-ը Հունգարիայի մայրաքաղաք Բուդապեշտում։


== Առաջնության օրացույց ==


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Մեդալներ ==


== Աղբյուր ==
Առաջնության պաշտոնական էջը
S/2003 J 10

S/2003 J 10, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականի փետրվարի 6-ին։
S/2003 J 10 արբանյակը ունի մոտ 2 կմ տրամագիծ, և պտտվում է Յուպիտերի շուրջ միջինում 24 249 600 կմ հեռավորության վրա, 767,0 օրվա ընթացքում։ Արբանյակի ուղեծրի թեքումը կազմում է 164,1° խավարածրի հարթության նկատմամբ (166° Յուպիտերի հասարակածի նկատմամբ), իսկ էքսցենտրիսիտետը 0,214 է։
Արբանյակը կարող է պատկանել Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
S/2003 J 10 արբանյակը այլևս չի դիտարկվել հայտնաբերման պահից, և այժմ համարվում է կորսված։


== Տես նաև ==
Յուպիտերի արբանյակներ


== Ծանոթագրություններ ==
Մադրակ (Էրզրումից հարավ-արևելք)

Մադրակ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 21 կմ հյուսիս-արևելք, Այծպտկունքի լեռնանցքից 12 կմ հեռու, Արաքսի ավազանի գետակներից մեկի ձախ կողմում։
Գյուղի մերձակայքը ճահճապատ է։


== Բնակչություն ==
XX դարի սկզբին ուներ 21 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
.fk

.fk, Ֆոլկլենդյան կղզիների վերին մակարդակի ազգային դոմենն է։


== Արտաքին հղումներ ==
IANA .fk whois տեղեկություն
Օգյուստեն Պաժու

Օգյուստեն Պաժու (ֆր.՝ Augustin Pajou, սեպտեմբերի 19, 1730(1730-09-19)[…], Փարիզ - մայիսի 8, 1809(1809-05-08)[…], Փարիզ), ֆրանսիացի քանդակագործ, կլասիցիզմի ներկայացուցիչ։


== Կենսագրություն ==
1734 թվականին Պաժուն սովորում է Փարիզի Արքայական գեղարվեստի և քանդակի ակադեմիայում, քանդակագործ Ժան Բատիստ Լեմոնի աշակերտն է եղել։ 1738 թվականին նա գրավում է Հռոմեական մրցանակը և Արքայական ակադեմիայի 1-ին մրցանակը։ Դա հնարավորություն է տալիս նրան մի քանի տարի սովորելու Իտալիայում, մասնավորապե Հռոմում։ Արքայի բարեհաճությունը և մադամ Դյուբերի հովանավորությունը քանդակագործին մեծ պատվերներ ստանալու համար։ 1760-ական թվականներին Պաժուն զբաղված էր տարբեր պետական շինությունների, այդ թվում Վերսալի արքայական օպերայի, Փարիզի Պալե Ռոյալ և արդարադատության պալատի զարդարմամաբ։ Փարիզյան հեղափոխության ժամանակ քանդակագործը եղել է արվեստի հուշարձանների պահպանման հանձնաժողովի անդամ և 3 տարի այդ կազմում աշխատել է Մոնպելեում։ Փարիզ վերադառնալուց հետո Պաժուն ծանր հիվանդանում է և քանդակագործի աշխատանքը թողնում է։ 18-րդ դարի 2-րդ կեսի լավագույն քանդակագործների թվին է պատկանում, նրա աշխատանքները պահպանվում են աշխարհի գեղարվեստական խոշոր թանգարաններում։


== Ընտրյալ աշխատանքներ ==
Պլուտոն և Ցերբեր, 1759, Փարիզ, Լուվր
Հեսեն Հմբուրգյան արքայադուստրը անմահության խորանի առաջ, 1759, Սանկտ Պետերբուրգ, Էրմիտաժ
Կալիոպա, 1763, Վաշինգտոն, Արվեստների ազգային ցուցասրահ
Մարկիզ դե Մարինի, 1767, Կոպենհագեն, Արվեստների պետական թանգարն
Թագուհի Մարի Լեշինսկի նմանակ, 1771, Փարիզ, Լուվր
Երկու իդեալական կանացի գլուխներ, 1770, Լոս Անջելես, Գետի կենտրոն
Բուֆոն, 1773, Փարիզ, Լուվր
Տիկին Դյուբարի, 1773, Փարիզ, Լուվր
Բելոնա, 1775, Լոս Անջելես, Գետի կենտրոն
Բոսյուե, 1779, Փարզ, Լուվր
Մերկուրի, 1780, Փարիզ, Լուվր
Տիկին Սեդան, 1781, Բոստոն, Գեղեցիկ արվեստների թանգարան
Դիոգեն, 1781, Փարիզ, Լուվր
Թագուհի Մարաիա Անտուանետա և թագաժառանգ , 1781, Բրյուսել, Գեղեցիկ արվեստների թագավորական թանգարան
Բլեզ Պասկալ, 1785, Փարիզ, Լուվր


== Պատկերասրահ ==

		
		
		
		


== Ծանոթագրություններ ==
Ախուրջուխ

Ախուրջուխ, գյուղ Արևմտյան Հայաստանում, Էրզրումի վիլայեթի Երզնկայի գավառում։


== Պատմամշակութային կառույցներ ==
Ախուրջուխն ուներ Ս. Մինաս անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժամանակակից արվեստի նոր թանգարան

Ժամանակակից արվեստի նոր թանգարան (անգլ.՝ New Museum of Contemporary Art), ժամանակակից արվեստի թանգարան Նյու Յորքում, 20-րդ դարի վերջի - 21-րդ դարի արվեստի գործերի համաշխարհային խոշորագույն հավաքածուներից մեկը։


== Թանգարանի պատմություն ==
Ըստ Մարշիա Թաքերի, ով մինչ այդ աշխատել է Նյու Յորքի Ուիթնի թանգարանում նկարչության և քանդակների բաժանմունքի վարիչ, Նոր ժամանակակից արվեստի թանգարանը հիմնադրվել է 1977 թվականին։ 1983 թվականին Նոր թանգարանի աշխատակիցների կոլեկտիվը պատասխանատու էր Վենետիկի 41-րդ բիենալեում ամերիկյան տաղավարի ձևավորման համար։ 1999 թվականից թանգարանի տնօրեն է դառնում Լիզա Ֆիլիպսը (Lisa Phillips), որը նաև նախկինում աշխատել է որպես համադրող Ուիթնիի թանգարանում։
Ամեն տարի Նոր թանգարանում կազմակերպվում են առնվազն վեց խոշոր ցուցահանդեսներ, այդ թվում՝ անհատական։ Որպես կանոն ներկայացված են նկարիչներ, որոնք արդեն իրենց անունն են տվել արվեստի աշխարհում, սակայն դեռևս չեն ցուցադրվել այդքան մեծ և հեղինակավոր թանգարանային հրապարակներում։ 1980 թվականին այստեղ տեղի է ունեցել Ջեֆ Կունսի առաջին անհատական ցուցահանդեսը։ 1987 թվականին թանգարանում տեղի է ունեցել ողբերգականորեն զոհված նկարչուհի Անա Մենդետայի աշխատանքների հետահայաց ցուցադրությունը։ 2001 թվականին Նոր թանգարանում տեղի է ունեցել Հարավաֆրիկյան նկարիչ Ուիլյամ Կենտիջի ստեղծագործությունների առաջին հետահայաց ցուցահանդեսը։ 2006 թվականին այստեղ տեղի ունեցավ Անդրեա Զիթելի աշխատանքների առաջին ցուցահանդեսը։
Իր գոյության առաջին 5 տարիներին թանգարանը ներկայացվել է միայն բյուրոյի տեսքով։ Նրա կողմից կազմակերպվող ցուցահանդեսներն անցկացվել են նկարահանված տարբեր տարածքների տարածքում։ 1983 թվականին Նոր թանգարանը տեղափոխվում է Astor Building շենք 583 Բրոդվեյ հասցեում։ Շենքի վաճառքից հետո 1994 թվականին թանգարանը վարձակալել է նրա երկրորդ հարկի տարածքները։ 2005 թվականին Նոր թանգարանը կրկին տեղափոխվում է Բաուերի (Նյու Յորք) վրա հատուկ կառուցված Ճապոնացի ճարտարապետներ Կաձուե Սեձիմա և Ռյուե Նիսիձավա յոթհարկանի շենք։ Հանդիսավոր բացումը տեղի է ունեցել 2007 թվականի դեկտեմբերին։ Ընդհանուր ցուցահանդեսային տարածքը այստեղ կազմում է մոտ 20 000 մ²։


== Ծանոթագրություններ ==


== Արտաքին հղումներ ==
Официальный сайт Нового музея современного искусства
Կիրիլ Շտիրբու

Կիրիլ Անտոնովիչ Շտիրբու (ռուս.՝ Кирилл Антонович Штирбу, մոլդ.՝ Chiril Știrbu, փետրվարի 17 (մարտի 2), 1915, Broshtiany, Baltsky Uyezd, Ռուսական կայսրություն - օգոստոսի 27, 1997(1997-08-27), Քիշնև, Մոլդովա), մոլդավացի խորհրդային դերասան։ ԽՍՀՄ ժողովրդական արտիստ (1960 թվական)։ 
1937 թվականին ավարտել է Օդեսայի թատերական ուսումնարանը և ընդունվել Տիրասպոլի 1-ին Մոլդավայի դրամատիկական թատրոնը։ Մոլդավական բեմում Վ․ Ի․ Լենինի կերպարի առաջին ստեղծողներից է (Պոգոդինի «Կրեմլյան կուրանտներ», «Հրացանավոր մարդը», Շատրովի «Հանուն հեղափոխության»)։ Լավագույն դերերից են նաև՝ Շվանդյա (Տրենյովի «Լյուբով Յարովայա»), Տրուֆալդինո (Գոլդոնիի «Երկու տիրոջ ծառան»), Լիր արքա (Շեքսպիրի «Լիր արքա»)։ Շտիրբուլը եղել է Մոլդավիայի ԿԿ Կենտկոմի անդամ (1963-1976 թվականներին)։ Եղել է Մոլդավիայի ԽՍՀ 2-4-րդ գումարումների Գերագույն սովետի դեպուտատ։ Արժանացել է Մոլդավիայի ԽՍՀ պետական մրցանակի (1970)։ 
Պարգևատրվել է Լենինի, «Հոկտեմբերյան հեղափոխության», Աշխատանքային կարմիր դրոշի շքանշաններով։


== Ծանոթագրություններ ==
Բուդա (գյուղ, Լոինսկոե գյուղական բնակավայր)

Անվան այլ կիրառումների համար տե՛ս՝ ԲուդաԲուդա (ռուս.՝ Буда), գյուղ Ռուսաստանի Սմոլենսկի մարզի Սմոլենսկի շրջանի կազմում։ 
Բնակչությունը 2007 թվականին գրանցված տվյալներով կազմել է 7 մարդ։ Գտնվում է շրջանի արևմտյան մասում՝ Սմոլենսկ քաղաքից 36 կմ հյուսիս-արևմուտք, P133 Սմոլենսկ-Նևել մայրուղուց 10 կմ արևմուտք, A141 Օրյոլ-Վիտեբսկ մայրուղուց 15 կմ հյուսիս, Լոինա գետի ափին։ Մտնում է Լոինսկի գյուղական բնակավայրի կազմի մեջ։


== Պատմություն ==
Անունը գալիս է Բուդա բառից՝ նախկինում կալիումի կարբոնատի արտադրության ընկերություն, որը գտնվել է անտառում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գար (այլ կիրառումներ)

Գար, կարող է վերաբերել՝

Գար - գետ Ռուսաստանում, հոսում է Կոմի Հանրապետությունում, Սիսոլայի վտակը
Գար - դեպարտամենտ Ֆրանսիայի հարավում